num_pages: 336
description: Kiehtova ja samalla järkyttävä teos ihmisen halusta tuhota erilaistaVandaalien heimo valtasi Rooman vuonna 455. Valloitusta seurasi kaksi viikkoa ryöstöä ja hävitystä, jolla vandaalit varmistivat nimensä säilymisen historian lehdillä. Vaikkei tuho ollut erityisen julmaa, alettiin kaikista hävityksen aiheuttajista puhua vandaaleina. Ja vandalismia Euroopan historiassa on riittänyt: ryösteleviä sotajoukkoja, kulttuurisia puhdistuksia, historian retusointia ja vallankumousmellakoita.Hävityksen historiaa avaa kiehtovan ja samalla järkyttävän näkymän ihmisyyteen. Pelkällä vihalla vandalismia ei voi selittää, vaan ihmisellä näyttää olevan jokin syvempi, irrationaalinen halu tuhota, joka nousee esiin poikkeusoloissa.Yleistajuinen kirja kuljettaa lukijan halki vuosisatojen. Erinomaisesti kirjoitettua tietokirjaa lukee kuin jännitysromaania: antiikin ajoista edetään ristiretkeen, joka päättyi Konstantinopolin repimiseen palasiksi ja suomalaisten hakkapeliittojen tuhovimmasta Prahassa päädytään Jugoslaviaan ja Mostarin sillan räjäyttämiseen. Hävityksen historiaa myös muistuttaa, että kulttuurin tuhoaminen jättää kansakuntaan arven, joka ei parannu milloinkaan.FM Sami Koski, FL Mika Rissanen ja FM Juha Tahvanainen voittivat esikoisteoksellaan Antiikin urheilu Tieto-Finlandia- ja Vuoden urheilukirja -palkinnot, ja kirjaa kiitettiin muun muassa siitä, että se on vauhdikas suurelle yleisölle tarkoitettu tietoteos. Vähintäänkin samaa voi sanoa Hävityksen historiasta.
language: Finnish
title: Hävityksen historiaa - Eurooppalaisen vandalismin vuosisadat
publisher: Atena